Biełaruś u 2016 hodzie adkryje pasolstva ŭ Hruzii. Adpaviednuju pastanovu numar 43 ad 21 studzienia 2016 hoda pryniaŭ Saviet Ministraŭ, paviedamili ŭ pres-słužbie biełaruskaha ŭrada.
«U adpaviednaści z punktam 8 Pałažeńnia ab dypłamatyčnych pradstaŭnictvach i konsulskich ustanovach, zaćvierdžanaha ŭkazam numar 247 ad 9 lipienia 1996 hoda, Saviet Ministraŭ pastanaŭlaje adkryć u 2016 hodzie pasolstva Respubliki Biełaruś u Hruzii», — havorycca ŭ pastanovie.
Ministerstvu finansaŭ daručana finansavać raschody na adkryćcio i ŭtrymańnie pasolstva ŭ miežach srodkaŭ, praduhledžanych Ministerstvu zamiežnych spraŭ u respublikanskim biudžecie na adkryćcio i ŭtrymańnie dypłamatyčnych pradstaŭnictvaŭ i konsulskich ustanoŭ Biełarusi za miažoj.